Anexa nr. 9.2 la decizia Consiliului municipal Chişinău nr. 1/3 din 17.03.2015

**Regulamentul privind**

**formarea şi utilizarea fondului pentru**

**educaţie incluzivă pe anul 2015**

**I. Dispoziţii generale**

1. Fondul pentru educaţie incluzivă se aprobă în baza deciziei Consiliului municipal Chișinău.

2. Mărimea fondului pentru educaţie incluzivă pe anul 2015 se stabileşte în funcţie de numărul de elevi cu cerinţe educaţionale speciale, înregistrați ca urmare a evaluării lor de către serviciile teritoriale de asistenţă psihopedagogică și constituie de 1 % din suma transferurilor categoriale.

3. Soldurile băneşti înregistrate la data încheierii anului bugetar își păstrează destinaţia inițială de utilizare în corespundere cu prevederile prezentului Regulament.

4. La stabilirea mărimii fondului pentru educaţie incluzivă se va ţine cont de o eventuală majorare a numărului elevilor cu cerinţe educaţionale speciale pe parcursul anului.

1. **Destinaţia și monitorizarea utilizării fondului**

**pentru educaţia incluzivă**

5. Fondul pentru educaţia incluzivă este destinat instituţiilor municipale de învăţământ primar şi secundar general în care sunt înmatriculaţi elevi cu cerinţe educaţionale speciale.

6. Mijloacele financiare din fondul pentru educaţie incluzivă se repartizează în baza deciziei Consiliului municipiului Chișinău şi sunt direcţionate distinct pentru finanţarea cheltuielilor ce ţin de:

a) remunerarea cadrelor didactice de sprijin;

b) crearea şi întreţinerea centrelor de resurse.

7. Monitorizarea, repartizarea și utilizarea mijloacelor financiare din fondul pentru educaţia incluzivă ține de competența Direcţiei generale educație, tineret și sport.

SECRETAR AL CONSILIULUI

Valeriu Didencu