Anexa nr. 9.1 la decizia Consiliului municipal Chişinău nr. 1/3 din 17.03.2015

**Regulamentul privind**

**repartizarea și utilizarea mijloacelor financiare din**

**componenta municipală pe anul 2015**

**I.Dispoziții generale**

    1. Repartizarea mijloacelor financiare centralizate din componenta municipală se efectuează în baza dispoziției primarului general, după care se aprobă prin decizia Consiliului municipal Chișinău, în scopul finanţării suplimentare a instituţiilor de învăţământ și al îmbunătăţii condiţiilor de educaţie.

2. Mijloacele financiare din componenta municipală se repartizează instituțiilor de învățămînt, cu excepția gimnaziilor mici

**II. Modul de formare a componentei municipale**

3. Componenta municipală este formată din:

3.1 Mijloace centralizate în mărime de 3% din volumul transferurilor categoriale, calculate conform formulei, inclusiv:

- mijloace centralizate în mărime de 3% din normativul valoric pentru un ,,elev ponderat” (numărul de „elevi ponderaţi” înmulțit cu normativul valoric pentru un ,,elev ponderat”);

- mijloace centralizate în mărime 3% din normativul valoric pentru o instituţie (numărul de instituţii înmulțit cu normativul valoric pentru o instituţie);

3.2 Economia formată în urma raţionalizării reţelei de instituţii la situaţia din 01.10.2014 – diferenţa între numărul de instituţii conform rapoartelor pe primele 9 luni ale anului 2007 şi primele 9 luni ale anului 2014, înmulțită cu normativul valoric pentru o instituţie;

3.3 Economia formată în urma reducerii numărului de ,,elevi ponderați”, calculată ca diferență dintre numărul de ,,elevi ponderați” conform raportului pe 9 luni al anului bugetar curent și numărul de ,,elevi ponderați” conform raportului pe 9 luni al anului bugetar precedent, înmulțită cu normativul valoric pentru un ,,elev ponderat”;

3.4 Economia formată ca diferenţă dintre alocaţiile prevăzute pentru instituţiile mici, calculate în baza formulei de către administrația locală, şi alocaţiile calculate de către Ministerul Finanţelor în baza formulei.

**III. Repartizarea mijloacelor componentei municipale**

 4. Mijloacele financiare din componenta municipală se direcţionează distinct pentru finanţarea cheltuielilor ce ţin de:

4.1 transportarea elevilor la/de la şcoală, care vor fi fectuate conform cheltuielilor efective;

4.2 întreţinerea elevilor în cămin;

4.3 funcţionarea şcolilor primare şi/sau a şcolilor primare-grădiniţe mici;

4.4 funcţionarea şcolilor mici care nu pot fi închise;

4.5 efectuarea reparaţiilor capitale şi procurarea mijloacelor fixe.

5. Soldurile băneşti înregistrate la data încheierii anului bugetar din transferurile categoriale pot fi utilizate de către instituţiile de învăţământ în următorul an bugetar, după cum urmează:

5.1 soldurile băneşti de mijloace nerepartizate din componenta municipală se repartizează şi se utilizează în corespundere cu prevederile prezentului Regulament;

5.2 soldurile băneşti de mijloace nerepartizate din fondul pentru educaţie incluzivă își păstrează destinaţia de utilizare, în corespundere cu prevederile prezentului Regulament;

5.3 soldurile băneşti din transferurile categoriale, repartizate instituţilor de învăţământ, sunt restabilite pentru aceleaşi instituţii în următorul an bugetar.

SECRETAR AL CONSILIULUI

Valeriu Didencu